《转调二郎神 其四 四和》
宋代·刘克庄

近来塞上，喜蜡弹、羽书清省。更万灶分屯，百年和籴，惭傀而今半省。

蒙鞑残兵骑猪遁，永绝生猺侵省。做个太平民，戴花身健，催租符省。

何幸。行人来密，佥军抽省。但进有都俞，退无科琐，不用依时出省。

子厚南宫，仲舒西掖，又报岑参东省。趁此际、纳禄悬车，亦为大司农省。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。